Cirkevná materská škola Panny Márie Pomocnice
Vinohradská 9, 920 01  Hlohovec
IČO: 36089443, tel. 033/73 00 198, cmshlohovec@gmail.com

Pokyn riaditeľky na obdobie šk. roka 2020/2021 

Interný pokyn upravuje podmienky MŠ na obdobie školského roku 2020/2021 vo veciach: 
–	prevádzky a vnútorného režimu materskej školy na školský rok 2020/2021,
–	podmienok na zaistenie bezpečnosti a ochrany zdravia detí. 
–	je vypracovaný v súlade s rozhodnutimi a odporúčaniami, a aktuálne platnými dokumentami Úradu verejného zdravotníctva, dokumentom Ministerstva školstva SR - Organizácia a podmienky výchovy a vzdelávania v materských školách pre školský rok 2020/2021 (https://www.minedu.sk/data/att/17268.pdf, viď príloha)

Zamestnanci:
–	Zamestnanci predkladajú po každom prerušení dochádzky do zamestnania v trvaní viac ako tri po sebe nasledujúce dni (vrátane víkendov a sviatkov) písomné vyhlásenie o tom, že zamestnanec neprejavuje príznaky prenosného ochorenia a nemá nariadené karanténne opatrenie (príloha č. 2), poprípade PN vystavené príslušným lekárom. 
–	V prípade podozrenia výskytu ochorenia Covid 19, podozrivý je izolovaný vo vyhradenej miestnosti
–	Pedagogický zamestnanec nosí rúško alebo ochranný štít, ako to ukladá aktuálne opatrenie Úradu verejného zdravotníctva SR. 
–	Nepedagogický zamestnanec školy nosí rúško alebo ochranný štít tak, ako to ukladá aktuálne opatrenie Úradu verejného zdravotníctva SR. 

Zákonný zástupca 

–	Zodpovedá za dodržiavanie hygienicko–epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy v zmysle aktuálnych opatrení Úradu verejného zdravotníctva SR (nosenie rúšok, dodržiavanie odstupov, dezinfekcia rúk).
–	Odovzdáva dieťa výhradne zamestnancovi materskej školy. 
–	Predkladá po každom prerušení dochádzky dieťa do materskej školy v trvaní viac ako tri po sebe nasledujúce dni (vrátane víkendov a sviatkov) písomné vyhlásenie zákonného zástupcu o bezinfekčnosti (príloha č. 4). 
–	Pri prerušení viac ako 5 pracovných dní (víkendy a sviatky sa nezapočítavajú) z dôvodu akéhokoľvek ochorenia predkladá potvrdenie o chorobe vydané všeobecným lekárom pre deti a dorast. Počet podaných Vyhlásení o bezinfekčnosti a Potvrdení o chorobe nie je limitovaný. 
–	Rešpektuje zákaz nosenia hračiek a iného materiálu alebo pomôcok z domáceho prostredia do materskej školy, stanovené riaditeľom materskej školy. 
–	V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené. 

Organizácia a obsah predprimárneho vzdelávania 
–	V závislosti od poveternostných podmienok sa prevažná väčšina aktivít s deťmi a pre deti organizuje v exteriéri, či už v areáli materskej školy, alebo mimo neho, podľa podmienok materskej školy.
–	Pri pobyte v interiéri a v exteriéri materskej školy deti nemusia nosiť rúška. 
–	Zvýšenú pozornosť je potrebné venovať rozvíjaniu a upevňovanie hygienických návykov osobitne pred stravovaním a po príchode zvonku. Je potrebné dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy. 
–	Materská škola zváži, v prípade hraničných počtov, zmenu triedy. 
–	Odpočinok detí prebieha obvyklým spôsobom
–	Výmena posteľnej bielizne sa odporúča 1x do týždňa bežným spôsobom  

Stravovanie 
–	Pri príprave jedál a pri vydávaní sa dodržiavajú zvýšenou mierou hygienické pravidlá.
–	Výdaj jedla sa uskutočňuje do troch hodín od jeho prípravy
–	Deti si samé jedlo a pitie nedokladajú a neberú si ani príbory.
–	Deti sa stravujú podľa stanoveného rozpisu pre jednotlivé triedy

Opatrenia materskej školy v rámci prevencie nákazy COVID-19 
–	smerovanie k implementácii odporúčaní Úradu verejného zdravotníctva založené na princípe ROR - Rúško, Odstup, Ruky.
–	Pri vstupe si dieťa a sprevádzajúca osoba dezinfikujú ruky
–	Sprevádzajúca osoba sa v interiérových priestoroch materskej školy pohybuje vždy v rúšku
–	Dieťa môže sprevádzať vždy len jedna osoba. 
–	Celkový čas zdržiavania sa osôb sprevádzajúcich deti do materskej školy vo vonkajších a vnútorných priestoroch materskej školy odporúčame obmedziť na nevyhnutné minimum. 
–	Materská škola v spolupráci so zriaďovateľom zabezpečí dezinfekciu rúk všetkých osôb pri vstupe do budovy vhodne umiestneným dezinfekčným prostriedkom. 
–	Ranný zdravotný filter sa vykonáva podľa nasledovných pravidiel: meranie telesnej teploty deťom, zhodnotenie aktuálneho zdravotného stavu (výtok z nosa, kašeľ, začervenanie očí, výtok z očí, vyrážky na koži a pod.)
–	Materská škola, v prípade podozrenia na akútne ochorenie (nielen na COVID-19), dieťa nepreberie. 
–	Sprevádzajúca osoba zabezpečí umiestnenie rezervného rúška svojho dieťaťa do jeho skrinky alebo na miesto na to určené zamestnancom materskej školy. 

–	V miestnosti, kde sa zdržujú osoby, je zabezpečené časté a intenzívne priame vetranie. 
–	Priestory materskej školy, hygienické zariadenia a priestory umyvární, ako aj hrové prvky v exteriéri sa dezinfikujú najmenej dvakrát denne a podľa potreby aj opakovane. 
–	Osobitná pozornosť sa venuje dezinfikovaniu šatňových/vstupných priestorov, do ktorých vstupujú sprevádzajúce osoby; rovnako dezinfikovaniu dotykových plôch kľučiek, vypínačov, zábradlí a ich okolia. 
–	Toalety sú vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk. 
–	Upratovací personál je informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov. 
–	Hromadné podujatia sa do odvolania nebudú konať.

–	Všeobecné odporúčania pri podozrení na ochorenie COVID-19 
–	Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby nesmie vstúpiť do priestorov materskej školy. 
–	Ak dieťa v priebehu dňa vykazuje niektorý z možných príznakov COVID-19, dieťa si bezodkladne nasadí rúško a je nutné umiestniť ho do samostatnej miestnosti, nasadiť mu rúško a kontaktovať zákonných zástupcov, ktorí ho bezodkladne vyzdvihnú. 
–	Ak sa u zamestnanca materskej školy objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa materskej školy a opustí materskú školu v najkratšom možnom čase s použitím rúška. 
–	
–	Pri podozrení na ochorenie v prípade dieťaťa 
–	Podozrivé dieťa nenavštevuje školské zariadenie a do usmernenia príslušným RUVZ, alebo všeobecným lekárom dieťaťa (v prípade ak podozrenie na ochorenie vyslovil lekár), alebo oznámenia výsledkov jeho Strana 7 z 15 RT-PCR testu zákonným zástupcom, výučba prebieha štandardným spôsobom. Ak je podozrivý podrobený RT-PCR testu a výsledok je: 
–	 negatívny, zákonný zástupca informuje školu, výučba pokračuje v štandardnom spôsobe. Podozrivé dieťa manažuje miestne príslušný RÚVZ, alebo všeobecný lekár pre deti a dorast.  pozitívny,zákonný zástupca informuje školu. Podozrivé dieťa ďalej manažuje miestne príslušný RÚVZ alebo všeobecný lekár. Škola prechádza sa do oranžovej fázy podľa usmernenia tohto materiálu. 
–	 V prípade že podozrivý nie je podrobený RT-PCR testu, podozrivého manažuje miestne príslušný RÚVZ, alebo všeobecný lekár pre deti a dorast. Škola sa ďalej riadi usmerneniami miestne príslušného RÚVZ. 
–	Pri podozrení na ochorenie v prípade zamestnanca 
–	Podozrivý pracovník nenavštevuje školské zariadenie a do usmernenia príslušným RUVZ, alebo všeobecným lekárom pracovníka (v prípade ak podozrenie na ochorenie vyslovil lekár), alebo výsledkov jeho RT-PCR výučba prebieha štandardným spôsobom resp. upraveným spôsobom (v prípade, že v škola z dôvodu chýbajúceho zamestnanca nemôže zabezpečiť štandardný spôsob výučby, upraví si ho podľa svojich možností). Ak je podozrivý podrobený RT-PCR testu a výsledok je: 
–	 negatívny, informuje zamestnávateľa, výučba pokračuje v štandardnom spôsobe. Podozrivého manažuje príslušný všeobecný lekár, alebo RÚVZ, ktorí rozhodnú o návrate zamestnanca do pracovného procesu. 
–	 pozitívny, informuje zamestnávateľa, situáciu ďalej manažuje miestne príslušný RÚVZ alebo všeobecný lekár a prechádza sa do oranžovej fázy podľa usmernenia tohto materiálu. Pri podozrení na ochorenie v prípade zákonného zástupcu alebo osoby v úzkom kontakte so žiakom alebo zamestnancom školy. 
–	 Výučba prebieha štandardným spôsobom (s výnimkou podozrenia ochorenia viacerým pedagogickým zamestnancom s nariadenou karanténou) a škola v prípade potreby poskytuje plnú súčinnosť miestne príslušnému RÚVZ. 

V Hlohovci, 16.9.2020                                                               Bc. Zuzana Jurčacková, riaditeľka